**ÁLTALÁNOS SZERZŐDÉSI FELTÉTELEK és**

**ADATKEZELÉSI TÁJÉKOZTATÓ**

**I. Az Általános Szerződési Feltételek és Adatkezelési Tájékoztató (a továbbiakban: *ÁSZF*) célja**

Jelen ÁSZF célja, hogy a **Gyermekétkeztetési Alapítvány** (székhely: 1203, Budapest, XX.ker. Mária u. 3. adószám: 18049842-2-43; bankszámlaszám: 12010659-01635200-00100000; nyilvántartási szám: Fővárosi Törvényszék 01-01-0004307; képviseli: Kromek Henriett kuratóriumi elnök, a továbbiakban: *Alapítvány*) által létrehozott és működtetett „Éholtóság” megnevezésű adományozói-, illetve vásárlói klubrendszerhez adakozóként csatlakozott személyek (a továbbiakban: *Felhasználók*), valamint az Alapítvány jogait és kötelezettségeit szabályozza.

**II. Az „Éholtóság” klubrendszer**

**II. 1. A klubrendszer célja**

Az „Éholtóság” klubrendszer (a továbbiakban: *Éholtóság Klub*) célja, hogy a Felhasználó az Alapítványnak havi rendszerességgel nyújtott adományai erejéig kedvezményben részesüljön a klubrendszerhez csatlakozott kereskedőknél és szolgáltatóknál, továbbá hozzáférjen az Alapítvány exkluzív tartalmaihoz.

**II. 2. Fogalommeghatározások**

Felhasználó: minden cselekvőképes nagykorú természetes személy, aki az Alkalmazásban regisztrál annak érdekében, hogy támogassa az Alapítványt és részt vegyen az Éholtóság Klubban, amelyen keresztül az Alkalmazásban feltüntetett Partnereknél kedvezményesen vásárolhat és hozzáférhet az Alapítvány exkluzív tartalmaihoz.

Honlap: [www.eholtosag.hu](http://www.pontolo.hu) weboldal, amely bemutatja az Éholtóság Klubot, és amelyet az Alapítvány üzemeltet és moderál.

Alkalmazás: a Google Play valamint az Apple App Store szolgáltatásokból letölthető mobil alkalmazás, amely segítségével el lehet érni az Éholtóság Klub szolgáltatásait.

Partner: az Alapítvánnyal szerződéses kapcsolatban álló kereskedő vagy szolgáltató, amely vállalta, hogy termékeinek vagy szolgáltatásainak egy részét vagy egészét az Éholtóság Klub tagjai (Felhasználók) számára kedvezménnyel biztosítja. A Partnerek mindenkor aktuális listáját, az általuk nyújtott kedvezmények mértékét, továbbá a kedvezmények igénybevételével kapcsolatos egyéb szabályokat az Alkalmazás „Partnerek” menüpontja tartalmazza.

Exkluzív tartalom: olyan szöveges, képi vagy videós tartalom, amely az Alkalmazás segítségével a Felhasználó számára érhető el.

Kedvezményforint: az Éholtóság Klub kedvezményrendszerében rendelkezésre álló kedvezménykeret, amely a Felhasználó személyes számláján kerül jóváírásra.

**III. Az Éholtóság Klubban való részvétel feltételei**

**III. 1. Regisztráció**

Az Éholtóság Klubba az Alkalmazáson keresztül lehet regisztrálni. A regisztráció díjmentes, de a szolgáltatások igénybevétele a lentebb részletezett feltételekhez kötött.

A regisztráció során a Felhasználónak az alábbi adatokat kell megadnia:

* vezetéknév
* keresztnév
* e-mail cím
* jelszó

Az Alkalmazás használata során a Felhasználó személyre szabott információkhoz is hozzájut, ennek érdekében az alábbi személyes adatok megadása is kötelező:

* nem (férfi vagy nő)
* születési év
* lakóhely vagy tartózkodási hely irányítószáma

A Felhasználónak az érvényes regisztrációhoz a jelölőnégyzet kipipálásával el kell fogadnia az ÁSZF-et, hozzá kell járulni a megadott személyes adatai kezeléséhez és a „Regisztráció” gombra kell kattintania.

Ezt követően az Alapítvány egy aktiváló linket küld a Felhasználónak a regisztráció során megadott e-mail címére, amely linkre kattintással a Felhasználó be tudja fejezni a regisztrációs folyamatot.

A regisztráció véglegesítése után a Felhasználó az Alkalmazás bejelentkezési felületén tud bejelentkezni a rendszerbe a regisztrált e-mail cím/felhasználónév és jelszó megadásával.

A Felhasználó és az Alapítvány közötti jogviszonyra a jelen ÁSZF, valamint az online regisztrációkor kitöltött adatlap vonatkozik. A Felhasználó a regisztrációjával elismeri, hogy a jelen ÁSZF tartalmát megismerte, az abban foglaltakkal egyetértett, magára nézve kötelezőnek fogadja el. A Felhasználó és az Alapítvány jogaira és kötelezettségeire vonatkozóan a jelen ÁSZF rendelkezésein túlmenően a Honlapon és az Alkalmazásban található mindenkor hatályos egyéb leírások is megfelelően irányadók.

A Felhasználó a regisztráció során csak olyan adatokat adhat meg, amelyek a valóságnak mindenben megfelelnek és pontosak, továbbá nem hallgathat el semmilyen olyan tényt, információt vagy adatot, amely a regisztrációs folyamatot befolyásolhatta volna. Az Alapítvány a Felhasználó által megadott adatokat nem ellenőrzi, a valótlan vagy pontatlan adatok következtében felmerült károkért sem az Alapítvány, sem a Partnerek nem tartoznak semmilyen felelősséggel.

**III. 2. Az Éholtóság Klub működése, a Felhasználó jogai és kötelezettségei**

A Felhasználó a regisztráción túlmenően vállalja, hogy meghatározott (legalább 1 hónap) időtartamig minden hónapban havonta legalább 1000,- Ft összegű adományt nyújt az Alapítványnak az Alapítvány 12010659-01635200-00400001 számú bankszámlájára történő átutalás útján. A Felhasználó által nyújtott adományokat az Alapítvány Kedvezményforintként jóváírja az Éholtóság rendszerében a Felhasználó személyes számláján.

A Felhasználó támogatási fokozatai az alábbiak lehetnek:

* havi 5.000,- Ft adományig ezüst fokozat,
* havi 5.001,- Ft és 10.000,- Ft közötti adományig arany fokozat,
* havi 10.001,- Ft adomány felett platina fokozat.

Felhasználók támogatásukat az Éholtóság alkalmazáson belüli fizetéssel tudják az Alapítvány részére elküldeni. Az alkalmazás a **Barion** kártyás fizetési rendszert valamint a **PayPal** fizetési rendszert támogatja.

A Partnerek az általuk forgalmazott áruk vagy szolgáltatások tekintetében a Felhasználó számára a fogyasztói árból kedvezményt nyújtanak, legfeljebb a Felhasználó személyes számláján szereplő összeg erejéig.

A Partnerek által nyújtott kedvezmények támogatási fokozatonként és Partnerenként eltérők lehetnek, továbbá előfordulhat, hogy a Partnereknek csak egyes áruira vagy szolgáltatásaira vonatkoznak. Arról, hogy mely áruk és szolgáltatások milyen támogatói fokozatban mekkora kedvezménnyel érhetők el, a Felhasználó az Alkalmazásban a „Partnerek” menüponton belül kap tájékoztatást.

Amennyiben a Felhasználónak nyújtott kedvezmény összege egy vásárlás alkalmával meghaladná az Felhasználó személyes számláján szereplő összeget, úgy a Felhasználó csak a számláján található összegig jogosult a kedvezményre. *Példa: A Felhasználó személyes számláján 1.000.- Kedvezményforint szerepel, továbbá a Felhasználó a Partnernél 10% kedvezményre jogosult. Amennyiben a Felhasználó 15.000.- Ft értékben vásárol a Partnernél, 1.000.- Ft kedvezményre lesz jogosult (a személyes számláján szereplő összeg erejéig).*

Amennyiben a Felhasználónak nyújtott kedvezmény összege egy vásárlás alkalmával nem éri el a Felhasználó személyes számláján szereplő összeget, a különbözet a Felhasználó személyes számláján marad, amit később jogosult felhasználni. *Példa: A Felhasználó személyes számláján 1.000.- Kedvezményforint szerepel, továbbá a Felhasználó a Partnernél 10% kedvezményre jogosult. Amennyiben a Felhasználó 7.000.- Ft értékben vásárol a Partnernél, 700.- Ft kedvezményre lesz jogosult, a fennmaradó 300.- Ft pedig a Felhasználó személyes számláján marad, amelyet a Felhasználó később jogosult felhasználni.*

Az Alapítvány a Felhasználók számára egyedi akciók során extra Kedvezményforintokat írhat jóvá.

Az Éholtóság alkalmazás használatához szükséges megfelelő technikai eszközt a Felhasználó biztosítja. Az Éholtóság alkalmazás használatához Android 7.0 vagy iOS 11 operációs rendszert használó, vagy ezekkel kompatibilis eszköz szükséges.

A vásárlás menete:

1. A Felhasználó kiválasztja az árukat vagy szolgáltatásokat.

2. A Partner összegzi az árakat.

3. A Partner a mobiltelefonján futtatott Éholtóság partneralkalmazásban beüti a vásárlás árát.

4. A Partner leolvassa a Felhasználó mobiltelefonján megjelenő Éholtóság QR-kódot. (Amennyiben a QR-kódot nem sikerül leolvasni, úgy a Felhasználónál megtalálható, a QR-kódhoz tartozó számsor begépelésével is el lehet végezni az azonosítást.)

5. A partneralkalmazás ellenőrzi a kódot, elfogadás esetén kiírja a kedvezménnyel csökkentett összeget.

6. A kedvezménnyel csökkentett összeget a Partner kiszámlázza a Felhasználónak, a Felhasználó a kedvezménnyel csökkentett összeget fizeti meg a Partner részére.

A Felhasználók a fenti kedvezményeken felül exkluzív tartalmakat is elérhetnek az Alkalmazás segítségével. Ezek az exkluzív tartalmak vagy teljesen egyedi, csak a Felhasználók számára elkészülő tartalmak, vagy olyan tartalmak, amelyeket a Klubtagok a bárki számára elérhető megjelenéseket megelőzően kaphatnak meg.

Az Alapítvány az Éholtóság Klubbal összefüggésben minden hónapban akár többször is e-mailt, továbbá Alkalmazásértesítőt küldhet a Felhasználó részére. **Amennyiben Ön nem szeretné, hogy ilyen e-maileket illetve értesítőket kapjon az Alapítványtól, kérjük, ne csatlakozzon az Éholtóság Klubhoz, mivel ezen e-mailek és értesítések nélkül az Alapítvány nem tudja megfelelően működtetni az Éholtóság Klubot.**

Az Alapítvány törekszik a Partnerek körének folyamatos bővítésére, de a Partnerek számával és összetételével kapcsolatban semmilyen felelősséget nem vállal.

A Felhasználó a jelen ÁSZF elfogadásával tudomásul veszi, hogy az adott Partnernél igénybe vehető kedvezményeket kizárólag az adott Partner nyújtja, erre tekintettel azok teljesítéséért, a Partner vagy alkalmazottai magatartásáért az Alapítvány semmilyen felelősséget vagy más kötelezettséget nem vállal. A Partner szerződéses kötelezettsége megszegése esetén (hibás teljesítés, késedelmes teljesítés, a szolgáltatás nemteljesítése, a teljesítés lehetetlenné válása a Partnernek felróható okból stb.) a Felhasználó bármilyen igényt (szavatosság, jótállás, kártérítés stb.) kizárólag a Partnerrel szemben jogosult érvényesíteni. A Felhasználó a fentiek alapján tudomásul veszi, hogy a Partner bármilyen szerződésszegése esetén az Alapítványtól nem tarthat igényt semmilyen kiegészítő kedvezmény biztosítására, készpénzfizetésre vagy egyéb kompenzációra.

Abban az esetben, ha a Felhasználó 12 egymást követő hónapban nem utalja át az Alapítvány bankszámlájára a vállalt havi adomány összegét, úgy jogviszonya az Éholtóság Klubban megszűnik, regisztrációját az Alapítvány törli, és a továbbiakban az Alkalmazás használatára, kedvezmény igénybevételére nem lesz jogosult, a személyes számláján lévő Kedvezményforintokat pedig – kártalanítási vagy kártérítési igény nélkül – elveszíti.

A Felhasználó a regisztrációjának törlésével indokolás nélkül bármikor, azonnali hatállyal kiléphet az Éholtóság Klubból. Ebben az esetben a Felhasználó személyes számláján lévő Kedvezményforintok a törlés időpontjában elvesznek, és a Felhasználó semmilyen kártalanításra vagy kártérítésre nem jogosult. Ha a Felhasználó a regisztrációja törlését követően ismételten részt kíván venni az Éholtóság Klubban, akkor újra regisztrálnia kell, korábbi Kedvezményforintjai nem kerülnek jóváírásra.

Az Alapítvány bármikor jogosult az Éholtóság Klubot indoklás nélküli megszüntetni. Ebben az esetben a Felhasználó személyes számláján lévő Kedvezményforintok a megszüntetésről szóló, a Honlapon és Alkalmazásban történt közlést követő 30 napon belül használhatók fel, illetőleg vehetők igénybe. Az Alapítvány az Éholtóság Klub esetleges megszüntetésének napjáról legalább 30 nappal korábban a Honlapon, valamint az Alkalmazásban hirdetménnyel tájékoztatja a Felhasználókat. A megszüntetés időpontját követően a Felhasználó személyes számláján lévő Kedvezményforintok beváltására nincs lehetőség, illetőleg további kedvezmény a Partnereknél nem vehető igénybe. A be nem váltott Kedvezményforintok helyett készpénz vagy egyéb jellegű kompenzáció az Alapítványtól nem igényelhető.

**IV. Adatkezelésre vonatkozó tájékoztató**

Az Alapítvány adatkezelésére vonatkozó jogszabályok különösen:

* 2016/679 EU rendelet (Általános adatvédelmi rendelet, GDPR),
* 2011. évi CXII. törvény az információs önrendelkezési jogról és az információszabadságról.

Az Alapítvány a Felhasználónak a regisztráció során megadott személyes adatait (vezetéknév, keresztnév, e-mail cím, jelszó, nem, születési év, lakóhely/tartózkodási hely irányítószáma) kezeli a Felhasználó hozzájárulása alapján [GDPR 6. cikk (1) bek. a) pontja]. Az adatkezelés célja a jogviszonyból eredő kötelezettségek teljesítése [GDPR 6. cikk (1) bek. b) pontja], továbbá az Alapítvány jogos érdekeinek érvényesítése [GDPR 6. cikk (1) bek. f) pontja].

Az Alapítvány a fenti személyes adatokat a Felhasználó és az Alapítvány közötti jogviszony megszűnésétől számított 5 évig (az általános polgári jogi elévülési idő lejártáig) megőrzi. Az Alapítvány a személyes adatokat zárt, jelszóval védett, harmadik személy által hozzá nem férhető szerveren őrzi. Az Alapítvány a személyes adatok kezeléséhez használt informatikai rendszereket úgy választja meg, hogy azok az arra feljogosítottak számára hozzáférhetők legyenek, hitelességük biztosított legyen, a kezelt személyes adatok változatlansága igazolható legyen, továbbá a rendszerek a jogosulatlan hozzáférés ellen védettek legyenek, illetőleg az informatikai rendszer fejlesztője igazolja a rendszernek a hatályos adatvédelmi rendelkezéseknek való megfelelését.

A felhasználói hozzáférési adatok (így különösen a jelszó) titokban tartásáért kizárólag a Felhasználó a felelős. Amennyiben a Felhasználó tudomást szerez arról, hogy a regisztráció során megadott jelszavához jogosulatlan harmadik személy hozzájuthatott, köteles haladéktalanul megváltoztatni jelszavát és egyidejűleg értesíteni az Alapítványt.

A személyes adatokhoz kizárólag az Alapítvány azon munkavállalói/megbízottai férnek hozzá, akik az Éholtóság Klub működtetéséért felelősek, valamint titoktartási kötelezettséget vállaltak és a hatályos adatvédelmi rendelkezésekről megfelelő tájékoztatást kaptak. A személyes adatokat az Alapítvány egyéb harmadik személy számára (ideértve a Partnereket is) nem továbbítja.

A Felhasználót az adatkezeléssel kapcsolatban megillető jogosultságok:

* hozzáféréshez, illetve tájékoztatáshoz való jog (GDPR 15. cikk)
* helyesbítéshez való jog (GDPR 16. cikk)
* törléshez, illetve elfeledtetéshez való jog (GDPR 17. cikk)
* adatkezelés korlátozásához való jog (GDPR 18. cikk)
* adathordozhatósághoz való jog (GDPR 20. cikk)
* tiltakozáshoz való jog (GDPR 21. cikk)

Az Alapítványnál adatvédelmi tisztviselő nincs kijelölve, adatvédelmi kérdésekben az Alapítvány vezető tisztségviselője az illetékes:

Név: Kromek Henriett kuratóriumi elnök

Telefonszám: +36 20 569 7188

E-mail cím: hetti@gyea.hu

A Felhasználó az adatkezeléssel kapcsolatos panaszával az Alapítvány mindenkori vezető tisztségviselőjéhez, illetőleg az adatvédelmi felügyeleti szervhez (Nemzeti Adatvédelmi és Információszabadság Hatóság, [naih.hu](http://www.naih.hu)) vagy bírósághoz fordulhat.

**V. Felelősség**

A Honlapon és az Alkalmazásban található információk jóhiszeműen kerültek elhelyezésre, azonban azok kizárólag tájékoztató célt szolgálnak, az információk pontosságáért, teljességéért az Alapítvány nem vállal felelősséget.

A kedvezmények igénybevétele során a Felhasználó személyazonosságát sem az Alapítvány, sem pedig a Partner nem vizsgálja, ezért az esetleges jogosulatlan kedvezménybeváltásért való felelősségét az Alapítvány a törvényes keretek között kizárja.

A Felhasználó a Honlapot és az Alkalmazást saját felelősségére használja.

A Felhasználó továbbá az Éholtóság Klub keretében az egyes Partnereknél a kedvezmények felhasználásával megvásárolt termékeket/igénybe vett szolgáltatásokat is kizárólag a saját kockázatára, illetőleg a Partner és a Felhasználó között létrejött szerződéses jogviszony alapján használja, erre tekintettel a Felhasználó elfogadja, hogy az Alapítvány nem vállal felelősséget a használattal, igénybevétellel összefüggésben felmerült károkért.

A Felhasználó elfogadja, hogy a Partner munkavállalóinak/megbízottainak/vállalkozóinak tevékenységéért kizárólag a Partner tartozik felelősséggel.

Az Alapítvány kizár minden felelősséget a Honlap és az Alkalmazás használói által tanúsított magatartásért. A Felhasználó teljes mértékben és kizárólagosan felelős saját magatartásáért, az Alapítvány ilyen esetben teljes mértékben együttműködik az eljáró hatóságokkal a jogsértések felderítése végett.

A Honlap és az Alkalmazás tartalmai olyan kapcsolódási pontokat (linkeket) tartalmazhatnak, amelyek más szolgáltatók oldalaira vezetnek. Ezen szolgáltatók adatkezeléséért és más tevékenységéért az Alapítvány nem vállal felelősséget.

A Partnerek által az árukról/szolgáltatásokról kiállított számlákhoz szükséges személyes adatok kezeléséért kizárólag a Partnerek tartoznak felelősséggel, az Alapítványt e körben kötelezettség vagy felelősség nem terheli.

A Felhasználók által a Honlap és az Alkalmazás használata során esetlegesen elérhetővé tett tartalmakat az Alapítvány jogosult, de nem köteles ellenőrizni, és a közzétett tartalmak tekintetében az Alapítvány jogosult, de nem köteles jogellenes tevékenység folytatására utaló jeleket keresni.

Az Internet globális jellege miatt a Felhasználó elfogadja, hogy a Honlap és Alkalmazás használata során a vonatkozó nemzeti jogszabályok rendelkezéseit is figyelembe véve jár el. Amennyiben a Honlap vagy Alkalmazás használatával összefüggő bármely tevékenység a Felhasználó államának joga szerint nem megengedett, a használatért kizárólag a Felhasználót terheli a felelősség.

Amennyiben a Felhasználó a Honlapon vagy Alkalmazásban kifogásolható tartalmat észlel, köteles azt haladéktalanul jelezni az Alapítványnak. Amennyiben az Alapítvány jóhiszemű eljárása során a jelzést megalapozottnak találja, jogosult az információ haladéktalan törlésére vagy annak módosítására.

**VI. Szellemi alkotáshoz fűződő jogok**

A Honlap és az Alkalmazás szerzői jogvédelem alatt áll. A Honlapon és Alkalmazásban megjelenő, vagy az ezeken keresztül elérhető valamennyi megjelenített tartalomnak az Alapítvány a szerzői jogi, vagy kizárólagos felhasználási joggal rendelkező jogosultja, ideértve bármely szerzői művet, illetve más szellemi alkotást (pl. valamennyi grafikát és egyéb anyagot, a Honlap valamint az Alkalmazás felületének elrendezését, szerkesztését, a használt szoftveres és egyéb megoldásokat, ötleteket, megvalósításokat).

Az “Éholtóság” elnevezés védjegyoltalom alatt áll, amelynek jogosultja úgyszintén az Alapítvány.

A Honlap és az Alkalmazás tartalmának valamint egyes részeinek fizikai vagy más adathordozóra mentése vagy kinyomtatása magáncélú felhasználás céljából vagy az Alapítvány előzetes írásbeli hozzájárulása esetén engedélyezett. A magáncélú felhasználáson túli felhasználás (pl. adatbázisban történő tárolás, továbbadás, közzé- vagy letölthetővé tétel, kereskedelmi forgalomba hozatal) kizárólag az Alapítvány előzetes írásbeli engedélyével lehetséges.

A jelen ÁSZF-ben kifejezetten meghatározott jogokon túlmenően a regisztráció, a Honlap és az Alkalmazás használata, illetve az ÁSZF egyetlen rendelkezése sem biztosít jogot a Felhasználónak a Honlapon valamint az Alkalmazásban szereplő bármely kereskedelmi névnek vagy védjegynek bármilyen használatára, hasznosítására. A Honlap valamint az Alkalmazás rendeltetésszerű használatával járó megjelenítésen, az ehhez szükséges ideiglenes többszörözésen és a magáncélú másolatkészítésen túl e szellemi alkotások az Alapítvány előzetes írásbeli engedélye nélkül semmilyen egyéb formában nem használhatók fel vagy hasznosíthatók.

Az Alapítvány fenntartja minden jogát a Honlap és az Alkalmazás minden elemére, különös tekintettel a [www.eholtosag.hu](http://www.pontolo.hu) domainnevére, az ehhez tartozó aldomainekre, az Alapítvány által foglalt minden más domainnévre, annak aloldalaira, valamint az internetes reklámfelületeire. Tilos minden olyan tevékenység, amely az Alapítvány adatbázisának kilistázására, rendszerezésére, archiválására, feltörésére (hack), forráskódjainak visszafejtésére irányul, kivéve, ha erre az Alapítvány külön írásbeli engedélyt ad.

Külön írásbeli megállapodás nélkül tilos az Alapítvány által rendelkezésre bocsátott felület, illetve keresőmotorok megkerülésével az Alapítvány adatbázisát módosítani, lemásolni, abban új adatokat elhelyezni, vagy meglévő adatokat felülírni.

**VII. Jogorvoslati lehetőségek**

A Felhasználó az Éholtóság Klubbal kapcsolatos panaszaival az Alapítványhoz fordulhat a következő elérhetőségek valamelyikén:

* telefon: (+361) 283-2510
* e-mail: eholtosag@gyea.hu

Az Alapítvány a beérkezett panaszokat 30 napon belül kivizsgálja és írásban, megfelelő indokolással megválaszolja.

Amennyiben a Felhasználó az Alapítvány válaszával nem ért egyet, az illetékes fogyasztóvédelmi hatósághoz fordulhat, vagy békéltető eljárást kezdeményezhez a Budapesti Békéltető Testületnél (székhely: 1016 Budapest, Krisztina krt. 99. III. em. 310., levelezési cím: 1253 Budapest, Pf. 10., e-mail cím: bekelteto.testulet@bkik.hu, telefon: 06 1 488 2131, fax: 06 1 488 2186), illetőleg bírósághoz fordulhat.

Az adatkezeléssel kapcsolatos jogorvoslati lehetőségeket jelen ÁSZF IV. fejezete tartalmazza.

**VIII. Záró rendelkezések**

Jelen ÁSZF-re, továbbá az Alapítvány és a Felhasználó közötti jogviszonyra a mindenkor hatályos magyar jogszabályok rendelkezései az irányadók.

Amennyiben az ÁSZF egyes rendelkezései érvénytelenek vagy hatálytalanok, vagy utóbb azzá válnak, ez nem érinti az ÁSZF egyéb rendelkezéseinek érvényességét. Az érvénytelen vagy hatálytalan rendelkezés helyett olyan rendelkezések lépnek életbe, amelyek értelmezése a lehetséges keretek között a legjobban megközelíti az ÁSZF rendelkezéseinek eredeti célját.

Jelen ÁSZF-et az Alapítvány jogosult egyoldalúan módosítani. A módosításról a hatálybalépést megelőző legalább 30 nappal tájékoztatni kell a Felhasználókat a Honlapon és az Alkalmazáson keresztül.

Az ÁSZF hatálybalépésének napja: **2019. január 1.**